Түркістан облысында білім саласындағы жемқорлықты жоятын жаңа жоба енгізілмек
"Түркістан облысында білім саласындағы жемқорлықты жоятын жаңа жоба енгізілмек" | "https://abai.kz/post/81868"
TITLE: Түркістан облысында білім саласындағы жемқорлықты жоятын жаңа жоба енгізілмек
URL: https://abai.kz/post/81868
META: "Түркістан облысында білім саласындағы жемқорлықты жоятын жаңа жоба енгізілмек" | "https://abai.kz/post/81868"
DATE: 13.11.2018
AUTHOR(s): Abai.kz
TOTAL WORDS: 343
TEXT: Елбасы Нұрсұлтан Назарбаев “ Қазақстандықтардың әл-ауқатының өсуі: табыс пен тұрмыс сапасын арттыру ” атты Қазақстан Халқына арнаған Жолдауында білім саласын дамытуғды, аталған саладағы жемқорлық мәселесімен қарқынды күресуді тапсырған болатын. Осыған орай, Түркістан облыснда ҚР Мемлекеттік қызмет істері және сыбайлас жемқорлыққа қарсы іс-қимыл Агенттігінің Түркістан облысы бойынша департаментінің, Ұлттық бюро департаментінің, сондай-ақ облыс әкімдігінің ұйымдастыруымен білім беру саласында сыбайлас жемқорлық деңгейін төмендету мәселелері талқыланған жиын өткен болатын. Оған «Нұр Отан» партиясының Түркістан облыстық филиалы төрағасының бірінші орынбасары Н.Жолдасов, облыстық білім басқармасының және қалалық, аудандық білім бөлімдерінің басшылары, қала, аудан әкімдерінің білім саласына жетекшілік ететін орынбасарлары мен облыстағы барлық  білім беру ұйымдарының 1300 басшысы, сондай-ақ арнайы мониторингтік топ мүшелері қатысты. Іс шараның мақсаты – білім саласындағы сыбайлас жемқорлық деңгейін төмендету, ата – аналардан, оқытушылардан заңсыз ақша жинауды тоқтату мәселелерін кеңінен талқылау. Отырысқа төрағалық еткен облыс әкімінің орынбасары Ұ.Сәдібеков облыста білім беру саласы сыбайлас жемқорлық тәуекелдері жоғары сала екені Елбасы тарапынан сынға ілінгенін, білім беру саласы жемқорлық көріністері жоғары деңгейге жетіп отырғанын айтып, білім беру ұйымдарының басшыларына жемқорлық тәуекелдерін төмендету бағытында нақты шаралар қабылдауды тапсырды. Кездесуде сөз алған Департамент басшысы Ғ.Тұрсынбаев мемлекет тарапынан сыбайлас жемқорлықтың алдын алу бағытында жүйелі жұмыстар жүргізілап жатқанына қарамастан білім саласы әлі де болса жемқорлық деңгейі жоғары екенін атап өтті. Өз баяндамасының соңында білім беру саласында ашықтықты қамтамасыз ету және сыбайлас жемқорлық деңгейін төмендету бағытында бірқатар нақты ұсыныстар енгізді. Атап айтқанда, орталықтандырылған қаржыландыру жүйелерін енгізу, мұғалімдерді жұмысқа қабылдауды мектеп директорларының құзырынан алып, бұл жұмыспен тікелей ең алдымен қоғам мүшелерінен енгізілген конкурстық комиссия мүшелеріне беру, мұғалім лауазымы үміткерлері үшін тестілеу бағдарламасын әзірлеу, техникалық қызметкерлерді жұмысқа қабылдауды аутсорсингке беру. Мәжілісте «Нұр Отан» партиясының облыстық филиалы төрағасының бірінші орынбасары Н.М.Жолдасов, облыстық білім басқармасының басшысы И.Ө.Сағындықов тақырыптық бағытта баяндама жасады. Бұған қоса Назарбаев зияткерлік мектебінің директоры Б.М.Қасымов мұғалімдерді жұмысқа және оқушыларды мектепке қабылдаудағы ашықтықты қамтамасыз ету бойынша өз мектебіндегі тәжрибемен бөлісті. Жиында Ұлттық бюро Департаменті басшысының орынбасары Ә.Жорабеков осы салада орын алған қылмыстар туралы баяндама жасап, соңынан ұсталған мектеп директорларына қатысты видеотүсірілімдер көрсетті. Жиын соңында Ұ.Сәдібеков қатысушыларға бүгінгі кездесуден қорытынды шығаруды, күн тәртібінде қаралған басты мәселе сыбайлас жемқорлық тәуекелдерін төмендету бағытында нақты шаралар қабылдауды тапсырды. Abai.kz
